Alėjai
Alėjai (arba Alėjai I) – kaimas Raseinių rajono savivaldybėje, 10 km į šiaurės vakarus nuo Raseinių. Seniūnaitijos centras. Yra medinė Alėjų Švč. Trejybės bažnyčia (pastatyta 1939 m.), Raseinių pagrindinės mokyklos skyrius, biblioteka. Prateka upelis Alėja (su intaku Kūdlankiu). Į rytus nuo gyvenvietės – Alėjai II. Pro kaimą eina kelias  3503  Paraseinys–Alėjai–Lioliai–Kelmė .